b'\n_START_ARTICLE_\nLonec majarona\n_START_PARAGRAPH_\nLonec majarona je slovenska ljudska pravljica, natan\xc4\x8dneje tolminska pravljica, ki jo je zapisal Jo\xc5\xbeef Kenda (*1859, \xe2\x80\xa01929).\n_START_SECTION_\nVsebina\n_START_PARAGRAPH_\n\xc5\xbdivel je bogat o\xc4\x8de, ki je imel dve h\xc4\x8deri. Neko\xc4\x8d je od\xc5\xa1el  na pot in vpra\xc5\xa1al h\xc4\x8derki, kaj si \xc5\xbeelita, da jima prinese iz tujih de\xc5\xbeel. Starej\xc5\xa1a h\xc4\x8derka si je za\xc5\xbeelela svilen robec, mlaj\xc5\xa1a pa lonec majarona. Na poti nazaj domov bi o\xc4\x8de kmalu pozabil na darili, a ga je stra\xc5\xa1en vihar spomnil, da je nekaj pozabil. Po hudi navihti o\xc4\x8de takoj izpolni h\xc4\x8derini \xc5\xbeelji._NEWLINE_Starej\xc5\xa1a sestra je vesela darila, mlaj\xc5\xa1a pa ne tako zelo. Ko opazi, da je zemlja suha, majaron zalije z vodo. V tistem trenutku iz lonca vstane prelep mladeni\xc4\x8d. On ji naro\xc4\x8di, naj mu zve\xc4\x8der, ko bo namolzla mleko, \xc5\xa1e mla\xc4\x8dnega prinese, da se bo z njim opral grehov. Dekle mu obljubi, da bo naredila tako, kot ji je naro\xc4\x8dil. _NEWLINE__NEWLINE_Starej\xc5\xa1a sestra  vse skupaj sli\xc5\xa1i, poloti se je  zavist in v lonec mleka zdrobi steklovino. Ko  mlaj\xc5\xa1a h\xc4\x8derka mladeni\xc4\x8da potopi v mleko, se ta dvigne iz njega hudo ranjen. Mladeni\xc4\x8d je zboli in ni ne more ve\xc4\x8d hoditi. Deklica se odlo\xc4\x8di, da bo \xc5\xa1la po svetu in poiskala zdravilo za mladeni\xc4\x8da. Po dolgi in naporni hoji pride nekega ve\xc4\x8dera do hi\xc5\xa1ice. V njej  najde staro \xc5\xbeenico, a ta je no\xc4\x8da sprejeti. Boji se namre\xc4\x8d, kaj bodo storili z ubogo deklico njeni sinovi vetrovi, ko pridejo domov. \xc4\x8cez \xc4\x8das se je usmili in jo skrije. Sinovi vetrovi so takoj ugotovili, da je v hi\xc5\xa1i \xc5\xa1e nekdo. A ko jim deklica pove svojo \xc5\xbealostno zgodbo, so usmiljeni z njo. Naro\xc4\x8dijo ji naj gre pono\xc4\x8di na drevo, s seboj vzame treske in po\xc4\x8daka tri \xc4\x8drne ma\xc4\x8dke - ena bo pri\xc5\xa1la ob polno\xc4\x8di, druga ob enih in tretja ob dveh pono\xc4\x8di. Na vsako ma\xc4\x8dko pa mora vre\xc4\x8di nekaj tresk, da jo ubije. Deklica res gre in uboga vetrove. Toda potem ne ve, kaj naj s temi ma\xc4\x8dkami naredi. Zato gre vpra\xc5\xa1at vetrove, ki pa se silno razburijo, ker jih moti. Nazadnje ji le povejo, naj shrani nekaj masti od vsake ma\xc4\x8dke in z njimi nama\xc5\xbee mladeni\xc4\x8da. Deklica se zahvali vsem in odide domov._NEWLINE_Ko se deklica vrne domov, se komaj prerine mimo stra\xc5\xbenikov. Ko ji uspe, takoj nama\xc5\xbee mladeni\xc4\x8da z mastjo prve ma\xc4\x8dke in kri neha te\xc4\x8di iz ran; ko ga nama\xc5\xbee v drugo, se mu rane zaprejo in se naredi iz njih skorja; ko ga nama\xc5\xbee tretji\xc4\x8d, je pred njo popolnoma \xc4\x8dist mladeni\xc4\x8d, lep\xc5\xa1i kot kdajkoli prej._NEWLINE_Mladeni\xc4\x8d se v zahvalo poro\xc4\x8di s svojo re\xc5\xa1iteljico in ji \xc5\xa1ele po poroki pove, kaj se je z njim zgodilo. Pove ji, da je neko\xc4\x8d vinjen pri\xc5\xa1el k svoji prvi ljubici in ta ga je tako klela in rotila, da se je spremenil v majaron.'